Ministru kabineta rīkojuma projekta

„**Par valsts nekustamo īpašumu pārdošanu”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa un ceturtās daļas 7.punkts, 5.panta pirmā daļa, 9.panta pirmā daļa, 46.¹ panta pirmā daļa, likuma „Par valsts un pašvaldību dzīvojamo māju privatizāciju” pārejas noteikumu 30. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamo īpašumu pārdošanu” (turpmāk – rīkojuma projekts) sagatavots, lai saskaņā ar Atsavināšanas likuma 4.panta pirmo un otro daļu, 5.panta pirmo daļu un 46.¹ panta pirmo daļu atļautu valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā: –  nekustamā īpašuma (nekustamā īpašuma kadastra Nr.0100 601 0036), kas sastāv no dzīvojamās mājas (būves kadastra apzīmējums 0100 101 0122 007) un trīs palīgbūvēm (būvju kadastra apzīmējumi, 0100 101 0122 003, 0100 101 0122 004, 0100 101 0122 010) – Lielupes ielā 12A, Rīgā, valstij piederošo 1/3 domājamo daļu, kopā ar valstij piederošā nekustamā īpašuma (nekustamā īpašuma kadastra Nr.0100 101 0122) – zemes vienības 915 m2 platībā (zemes vienības kadastra apzīmējums0100 101 0122) – Lielupes ielā 12A, Rīgā, 1/3 domājamo daļu. Rīkojuma projektā iekļauto nekustamo īpašumu raksturojums.**Nekustamais īpašums (nekustamā īpašuma kadastra Nr.** **0100 601 0036)** sastāv no dzīvojamās mājas (būves kadastra apzīmējums 0100 101 0122 007) un trīs palīgbūvēm (būvju kadastra apzīmējumi, 0100 101 0122 003, 0100 101 0122 004, 0100 101 0122 010) – Lielupes ielā 12A, Rīgā, (turpmāk – būvju nekustamais īpašums). Būves ar kadastra apzīmējumu 0100 101 0122 007 – dzīvojamās mājas kopējā platība 118,90 m2, būves ar kadastra apzīmējumu 0100 101 0122 003 – atejas kopējā platība 1,1 m2, būves ar kadastra apzīmējumu 0100 101 0122 004 – šķūņa kopējā platība – 25,5 m2, būves ar kadastra apzīmējumu 0100 101 0122 010 – šķūņa kopējā platība – 19,3 m2.Īpašuma tiesības uz būvju nekustamā īpašuma 1/3 domājamo daļu ir nostiprinātas Latvijas valstij Finanšu ministrijas personā Rīgas pilsētas zemesgrāmatas nodalījumā Nr.100000248801, lēmuma datums: 05.07.2017., uz 1/3 domājamo daļu – Vijai Zubikai, lēmuma datums: 05.09.2006. un uz 1/3 domājamo daļu – Andrejam Saprovskim, lēmuma datums: 05.09.2006.Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) kopējā būvju nekustamā īpašuma kadastrālā vērtība uz 2017.gada 1.janvāri ir 10581 *euro*.Būvju nekustamajam īpašumam apgrūtinājumi nav noteikti.Atbilstoši NĪVKIS datiem, būvju nekustamais īpašums atrodas uz zemes vienības ar kadastra apzīmējumu 0100 101 0122 (turpmāk – zemes vienība), kas ietilpst nekustamā īpašuma **(nekustamā īpašuma kadastra Nr.0100 101 0122) Lielupes ielā 12A, Rīgā,** sastāvā. Īpašuma tiesības uz minēto nekustamo īpašumu nostiprinātas Latvijas valstij Finanšu ministrijas personā Rīgas pilsētas zemesgrāmatas nodalījumā Nr.100000562458), lēmuma datums: 13.12.2016.Zemes vienības platība: 915 m2. Zemes vienības lietošanas mērķis: 0701 – vienstāva un divstāvu daudzdzīvokļu māju apbūve, 0,0915 ha.Nekustamā īpašuma kadastrālā vērtība uz 2017.gada 1.janvāri ir 8590 *euro*.Saskaņā ar informāciju no NĪVKIS teksta datiem nekustamajam īpašumam ir reģistrēti šādi apgrūtinājumi: - ekspluatācijas aizsargjoslas teritorija gar elektrisko tīklu kabeļu līniju, 0,0102 ha;- ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem, 0,0049 ha;- ekspluatācijas aizsargjoslas teritorija gar pašteces kanalizācijas vadu, 0,0011 ha;- ekspluatācijas aizsargjoslas teritorija gar pašteces kanalizācijas vadu, 0,0062 ha;- ekspluatācijas aizsargjoslas teritorija gar pašteces kanalizācijas vadu, 0,0015 ha;- ekspluatācijas aizsargjoslas teritorija gar pašteces kanalizācijas vadu, 0,0050 ha;- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, 0,0024 ha;- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, 0,0027 ha;- zemes īpašniekam nepiederoša būve vai būves daļa, 0,0024 ha;- zemes īpašniekam nepiederoša būve vai būves daļa, 0,0130 ha;- zemes īpašniekam nepiederoša būve vai būves daļa, 0,0062 ha;- zemes īpašniekam nepiederoša būve vai būves daļa, 0,0019 ha;- būvniecības ierobežojumu teritorija, kas noteikta teritorijas attīstības plānošanas dokumentā, 0,0915 ha.Saskaņā ar VNĪ rentabilitātes rādītājiem par periodu: 2016.gads – 2017.gada augusts zemes vienības pārvaldīšana VNĪ ir nesusi peļņu 636 *euro* apmērā, būvju nekustamā īpašuma pārvaldīšana par periodu 2017.gada jūlijs – augusts VNĪ ir nesusi zaudējumus 75 *euro* apmērā.Valstij piederošais būvju nekustamais īpašums 1/3 domājamās daļas apmērā nav iznomāts vai izīrēts. 2017.gada 24.augustā ar Andreju Saprovski un Viju Zubiku noslēgti Apbūvēta zemesgabala Lielupes ielā 12A, Rīgā, nomas līgumi, saskaņā ar kuriem nomniekiem nodota lietošanā zemes vienības daļa proporcionāli katram nomniekam piederošajai būvju nekustamā īpašuma 1/3 domājamai daļai. Pamatojoties uz Andreja Saprovska un Vijas Zubikas 2008.gada 3.janvāra atsavināšanas ierosinājumiem, saskaņā ar Atsavināšanas likuma 4.panta ceturto daļu, 5.panta trešo daļu, 37.panta pirmās daļas 4.punktu un Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta 9.1.apakšpunktu, 2017.gada 10.jūlijā pieņemti VNĪ lēmumi Nr.476 un Nr.477, saskaņā ar kuriem nolemts pārdot pirmpirkuma tiesīgajām personām Andrejam Saprovskim 1/3 domājamo daļu no zemes vienības un attiecīgi – Vijai Zubikai 1/3 domājamo daļu no zemes vienības. Pamatojoties uz likuma „Par valsts un pašvaldību dzīvojamo māju privatizāciju” pārejas noteikumu 30. punktā noteikto, no 2006. gada 1. septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Atsavināšanas likumu, izņemot šā likuma pārejas noteikumu 30.¹ punktā paredzētos gadījumus. Minētā likuma pārejas noteikumu 30.¹ punkta otrā daļa nosaka, ka pēc 2006.gada 1.septembra šajā likumā noteiktajā kārtībā privatizē dzīvojamo māju domājamās daļas, ja māja ir valsts vai pašvaldības un kādas citas personas kopīpašumā, kas izveidojies laikā līdz 2006. gada 31. augustam.Saskaņā ar Atsavināšanas likumā noteikto – kopīpašuma izbeigšana daudzdzīvokļu mājā, kas ir publiskas personas un kādas citas personas kopīpašumā, notiek Atsavināšanas likuma 46.¹ panta noteiktā kārtībā.Valsts un privātpersonas kopīpašums uz būvju nekustamo īpašumu kā kopīpašums ir izveidojies pēc 2006.gada 31.augusta (īpašuma tiesības uz būvju nekustamā īpašuma 1/3 domājamo daļu zemesgrāmatā valstij nostiprinātas 2017.gada 5.jūlijā), līdz ar to kopīpašuma izbeigšana daudzdzīvokļu mājā, kas ir publiskas personas un kādas citas personas kopīpašumā, notiek Atsavināšanas likuma 46.¹ panta noteiktā kārtībā.Saskaņā ar Civillikuma 1072.pantu katra kopīpašnieka domājamā daļa kopējā lietā pieder vienīgi viņam. Tādēļ viņš drīkst ar to visādi rīkoties, atbilstoši tās būtībai, ja vien šī rīcība līdz ar to neattiecas uz pārējo kopīpašnieku daļām. Uz šā pamata katram kopīpašniekam ir tiesība viņam piederošo kopējās lietas daļu arī atsavināt vai ieķīlāt. Atbilstoši Civillikuma 1074.pantam, nevienu kopīpašnieku nevar piespiest palikt kopīpašumā.Saskaņā ar Atsavināšanas likuma 4.panta ceturtās daļas 4.punktu atsevišķos gadījumos valsts mantas atsavināšanu var ierosināt zemesgrāmatā ierakstītas ēkas (būves) kopīpašnieks, ja viņš vēlas nopirkt tā zemesgabala domājamo daļu, uz kura atrodas ēka (būve), samērīgi savai ēkas (būves) daļai, saskaņā ar minētā likuma 4.panta ceturtās daļas 7.punktu, valsts mantas atsavināšanu var ierosināt kopīpašnieks, ja viņš vēlas izbeigt kopīpašuma attiecības ar publisku personu.VNĪ 2017.gada 10.martā iereģistrēts fiziskas personas Andreja Saprovska pilnvarotās personas Riharda Kalverša atsavināšanas ierosinājums, kurā, pamatojoties uz Atsavināšanas likuma 4.panta ceturtās daļas 7.punktu, lūgts atsavināt valstij piederošo 1/3 domājamo daļu no būvju nekustamā īpašuma (nekustamā īpašuma kadastra Nr.0100 601 0036) Lielupes ielā 12A, Rīgā, Andrejam Saprovskim. Ar VNĪ 2017.gada 27.marta vēstuli Nr.3/2-3/4715 atsavināšanas ierosinātājs informēts, ka būvju nekustamā īpašuma valstij piederošā 1/3 domājamā daļa tiks atsavināta tikai kopā ar tai piekrītošo valstij piederošās Finanšu ministrijas valdījumā esošās zemes vienības 1/3 domājamo daļu. Saskaņā ar Atsavināšanas likuma 44.panta ceturto un piekto daļu, publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām). Ja minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai.Ņemot vērā minēto, to, ka būvju nekustamais īpašums atrodas valsts un citu personu kopīpašumā, VNĪ rīcībā nav informācijas par nekustamā īpašuma nepieciešamību kādai citai valsts pārvaldes institūcijai valsts funkciju nodrošināšanai saskaņā ar Valsts pārvaldes iekārtas likumu un nekustamais īpašums nav nepieciešams VNĪ saimnieciskās darbības veikšanai, VNĪ Īpašumu izvērtēšanas komisija 2017.gada 22.jūnija sēdē nolēma (prot. Nr.IZKP-17/26 1.punkts) virzīt atsavināšanai valstij piederošo 1/3 domājamo daļu no būvju nekustamā īpašuma, kopā ar saistīto 1/3 domājamo daļu no nekustamā īpašuma (Nekustamā īpašuma kadastra Nr.0100 101 0122) – zemes vienības ar kadastra apzīmējumu 0100 101 0122 – Lielupes ielā 12A, Rīgā. Pieņemot lēmumu, ņemts arī vērā, ka atbilstoši VNĪ nekustamā īpašuma portfeļa attīstības stratēģijas 2016.-2025.gadam pamatprincipiem, VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu, pārējie īpašumi ir ilgtermiņā atsavināmi valstij visizdevīgākajā veidā.Saskaņā ar Atsavināšanas likuma 46.¹ panta otro un trešo daļu valstij piederošās kopīpašuma domājamās daļas izsoli organizē VNĪ, kopīpašuma izbeigšanas gadījumā pirmpirkuma tiesības uz kopīpašuma domājamo daļu ir: 1) kopīpašniekam; 2) zemes īpašniekam, kura īpašumā ir zemesgabals, uz kura atrodas daudzdzīvokļu māja, ja šīs daļas 1.punktā minētā persona nav realizējusi savas pirmpirkuma tiesības.Atsavināšanas likuma 46.¹ panta piektā daļa paredz, ka VNĪ var izstrādāt projektu kopīpašuma sadalei dzīvokļu īpašumos vai reālās daļās, ja izsole bijusi nesekmīga trīs reizes pēc kārtas. Tad kopīpašuma sadales projekts tiek nosūtīts kopīpašniekam izskatīšanai un publicēts sludinājums oficiālajā izdevumā „Latvijas Vēstnesis”. Ja kopīpašnieks piedāvātajam kopīpašuma sadales projektam nepiekrīt vai nav atbildējis divu mēnešu laikā no sludinājuma publikācijas oficiālajā izdevumā „Latvijas Vēstnesis”, tad saskaņā ar Atsavināšanas likuma 46.¹ panta septīto daļu, VNĪ var ierosināt atkārtotu novērtēšanu un organizēt atkārtotu valstij piederošās kopīpašuma domājamās daļas izsoli.Pirmpirkuma tiesības uz valstij piederošo kopīpašuma domājamo daļu ir būvju nekustamā īpašuma Lielupes ielā 12A, Rīgā, kopīpašniekiem Andrejam Saprovskim un Vijai Zubikai.Tā kā valstij piederošā 1/3 domājamā daļa no būvju nekustamā īpašuma tiek atsavināta kopā ar valstij piederošās zemes vienības 1/3 domājamo daļu, atsavinot nekustamos īpašumus, jāņem vērā likumā “Par zemes reformu Latvijas Republikas pilsētās” noteiktie ierobežojumi darījumiem ar zemes īpašumiem.Rīkojuma projekta 3.punkts paredz nekustamo īpašumu valdītājam Finanšu ministrijai uzdevumu nodot pircējiem valsts nekustamos īpašumus 30 (trīsdesmit) dienu laikā no pirkuma līgumu noslēgšanas dienas ar pieņemšanas - nodošanas aktiem.Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamā īpašuma pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Latvijas Republikas Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām ir pirmpirkuma tiesības uz valsts nekustamo īpašumu domājamām daļām – būvju nekustamā īpašuma kopīpašnieki. Ja minētās personas savas pirmpirkuma tiesības neizmanto - jebkurš tiesību subjekts – fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 |
| 5. Precizēta finansiālā ietekme: | X |   Nav precīzi aprēķināms.   |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem. VNĪ saskaņā ar Atsavināšanas likuma 47.pantu un Ministru kabineta 2011. gada 1. februāra noteikumu Nr.109 „Kārtība, kādā atsavināma publiskas personas manta” 37.punktu nekustamo īpašumu atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt precīzu nekustamo īpašumu pārdošanas vērtību, ņemot vērā, ka nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.) Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D. Reizniece-Ozola

Rozenberga 67024608

Liga.Rozenberga@vni.lv